CELEX: 31986R2108
Language: el
Date: 1986-07-04 00:00:00
Title: Κανονισμός (ΕΟΚ) αριθ. 2108/86 της Επιτροπής της 4ης Ιουλίου 1986 που τροποποιεί τον κανονισμό (ΕΟΚ) αριθ. 2730/79 περί των κοινών λεπτομερειών εφαρμογής του καθεστώτος των επιστροφών κατά την εξαγωγή για τα γεωργικά προϊόντα

Avis juridique important

|

31986R2108

Κανονισμός (ΕΟΚ) αριθ. 2108/86 της Επιτροπής της 4ης Ιουλίου 1986 που τροποποιεί τον κανονισμό (ΕΟΚ) αριθ. 2730/79 περί των κοινών λεπτομερειών εφαρμογής του καθεστώτος των επιστροφών κατά την εξαγωγή για τα γεωργικά προϊόντα  

Επίσημη Εφημερίδα αριθ. L 182 της 05/07/1986 σ. 0009 - 0009

***** ΚΑΝΟΝΙΣΜΟΣ (ΕΟΚ) αριθ. 2108/86 ΤΗΣ ΕΠΙΤΡΟΠΗΣ  της 4ης Ιουλίου 1986  που τροποποιεί τον κανονισμό (ΕΟΚ) αριθ. 2730/79 περί των κοινών λεπτομερειών εφαρμογής του καθεστώτος των επιστροφών κατά την εξαγωγή για τα γεωργικά προϊόντα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 για την κοινή οργάνωση αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1838/86 (2), και ιδίως το άρθρο 11 παράγραφος 5,  Εκτιμώντας:  ότι το άρθρο 13 παράγραφος 3 του κανονισμού (ΕΟΚ) αριθ. 2730/79 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3826/85 (4), καθορίζει, για την εφαρμογή της παραγράφου 2 του εν λόγω άρθρου, τον κατάλογο επιστροφών που θεωρούνται ότι έχουν καθοριστεί βάσει ενός συστατικού· ότι, με τον κανονισμό (ΕΟΚ) αριθ. 426/86, τα συστατικά που χρησιμοποιούνται στα μεταποιημένα προϊόντα με βάση τα οπωροκηπευτικά, που περιέχουν ζάχαρη, τα οποία δίδουν δικαίωμα στην επιστροφή κατά την εξαγωγή, προς τις τρίτες χώρες, των εν λόγω προϊόντων, έχουν μεταβληθεί· ότι πρέπει να ληφθεί υπόψη η τροποποίηση αυτή και να προσαρμοσθεί ανάλογα ο κανονισμός (ΕΟΚ) αριθ. 2730/79·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα Οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 13 παράγραφος 3 δεύτερη περίπτωση του κανονισμού (ΕΟΚ) αριθ. 2730/79 αντικαθίστσταια από το ακόλουθο κείμενο:  «- οι λευκές ζάχαρες και οι ακατέργαστες ζάχαρες που υπάγονται στην κλάση 17.01 του κοινού δασμολογίου, η γλυκόζη και το σιρόπι γλυκόζης που υπάγονται στη διάκριση 17.02 Β Ι και Β ΙΙ του κοινού δασμολογίου, η ισογλυκόζη που υπάγεται στη διάκριση 17.02 Δ Ι του κοινού δασμολογίου και τα σιρόπια ζαχαρότευτλων και ζαχαροκάλαμου που υπάγονται στη διάκριση 17.02 Δ ΙΙ του κοινού δασμολογίου, που χρησιμοποιούνται στα προϊόντα που απαριθμούνται στο άρθρο 1 παράγραφος 1 στοιχείο β) του κανονισμού (ΕΟΚ) αριθ. 426/86.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Μαρτίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 4 Ιουλίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 49 της 27. 2. 1986, σ. 1.  (2) ΕΕ αριθ. L 159 της 14. 6. 1986, σ. 1.  (3) ΕΕ αριθ. L 317 της 12. 12. 1979, σ. 1.  (4) ΕΕ αριθ. L 371 της 31. 12. 1985, σ. 1.